Mə ngáyén fə dzam afə́ á sí ndon mú, mə yénə́ nâ á nə ngul dzam á mís máma. 14Mǎn tísɔn ziŋ á ngābə́ təge ai abuí bod, ńdɔ ǹgungúl ǹkúkúmá ó ngāzū dzɔ kwí bītá, a mǎn dzɔ dílī, a ngáya dzɔ̌ ai byə́m bítá. 15Dá ńdɔ a ngákɔ́b mān ḿbúbúá m̀fəfə́g mod yā ā ngānyii wá ai fəg dzié, ákə̄ kwí təge ai é mod ǎ tsog mǎn ḿbúbúá mod te. 16Ńdɔ mə ngádzó, ma nâ: fəg e nə ai m̀fí e lodo ngul; hədá fəg m̀búbúá mod, bâbyandi dzɔ, tɔ bibúg bíé, bávōgolǒ kīg byá. 17Bibúg bí mim̀fəfə́g byáwógoban évūvoe a lodo anə́ ńkūkúmá yǎ wábám[18] á zāŋ məkúd. 18Fəg e nə ai m̀fí abuí a lodo bikpə́lē bitá, hədá m̀bə̂ mod ḿbɔ̄g a ndáman m̀bəŋ ósə.